Tedros Adhanom Ghebreyesus, kreu i OBSH, ka dhënë alarmin. Ai ka thënë se hemisfera veriore ndodhet në një moment kritik nga pandemia.
Sipas tij, muajt e ardhshëm do të jenë shumë të vështirë. Kreu i OBSH ka treguar se deri më tani, janë rritur përtej kapaciteteve apo janë në kufinj, vendet në spitale dhe në njësitë e kujdesit intensiv.
Ai u ka bërë apel liderëve të vendeve të marrin masat për të parandaluar vdekjet e panevojshme. Sipas tij, përmirësimi i testimit, gjurmimi i kontakteve dhe izolimi i tyre sjellin uljen e rrezes së infektimit.
"Ne i nxisim udhëheqësit të ndërmarrin veprime të menjëhershme, për të parandaluar vdekjet e mëtejshme të panevojshme, shërbimet thelbësore shëndetësore dhe mbylljen e shkollave përsëri. Siç e thashë në shkurt, po e përsëris edhe sot: Kjo nuk është një lojë", shtoi kreu i OBSH.